Die groot dag wanneer ’n baba gedoop word, word in die meeste kulture gevier met ’n asemrowende koek.
Dit is net jammer jy as baba kan gewoonlik nog nie teen daardie tyd ’n happie van die koek kry nie. Ek moes al vreeslik baie doopkoeke bak, wat dan pryk as die middelpunt van die teetafel wat kreun onder die eetgoed.
In die ou dae het mense die boonste laag van hulle troukoek in die vrieskas gebêre en dit dan gebruik as hul eersgeborene se doopkoek.